ભલે વિદ્યા બાલનની ધ ડર્ટી પિક્ચર બાદ આવેલી શાદી કે સાઇડ ઇફેક્ટ્સ અને બૉબી જાસૂસ જેવી ફિલ્મો સુપર હિટ નથી થઈ, પણ તમામ ફિલ્મોમાં તેમના અભિનયની ક્યાંય ટીકા કરવામાં આવી નથી. વિદ્યા બાલન હાલમાં બૉલીવુડના સુપર-હીરોઇન છે, પરંતુ કહે છે ને કે પ્રસિદ્ધિ પોતાની સાથે સાઇડ ઇફેક્ટ્સ પણ લઈને આવે છે. કદાચ એટલે જ વિદ્યા બાલન ઘણી વખત વિવાદોમાં સપડાતા રહ્યા છે. દાખલા તરીકે, થોડાક મહીના અગાઉ તેઓની સગર્ભા હોવાની અટકળો ચાલી હતી, કારણ કે વિદ્યા ચુસ્ત કપડા પહેરતા થયા હતાં અને અમુક રોલ ફગાવી દીધા હતાં.